Wambuyaga ne Wanjuba baali bakaayana ku ani asinga amaanyi. Wambuyaga n’agamba, munne nti "Nze nsinga amaanyi! Nsobola okusigula emiti n’okusuula ebizimbe!” Wanjuba naye kwe kumwanukula nti, "Nze nsinga amaanyi! Nsobola okwokyesa eddungu n’otuuka n’okufumbira eggi ku ttaka" Baakayana okumala akaseera akawerako, wabula nga ku bombi tekuli asobola kumatiza munne. Ku nkomerero, baalaba omutambuze eyali atambulira ku kkubo. Wambuyaga n’agamba nti, “Nja kukukakasa nti nze nkusinga amaanyi. Nja kuggyisaako omutambuze oyo ekkooti ye!" Kye baava nno basalawo empaka zaabwe bazigezese. Wambuyaga ye yasooka. Wambuyaga yakunta nnyo nga bwe yali asobola. Wabula, omutambuze yayongera kunyweza kkooti ye. Embuyaga gye yakoma okukunta, omutambuze naye gye yakoma okunyweza ekkooti ye. Yalwa ddaaki Wambuyaga n’atendewalirwa. Wanjuba yamwenya era n’agamba nti, "Nange ka ngezeeko." Wanjuba yatandika okwaka mpola era omutambuze n’atandika okumuwulira. Mu kusooka, Omutambuze teyategeera kintu kyonna, wabula oluvannyuma yatandika okuwulira akabugumu. Yasumulula amapeesa g’ekkooti era n’assa ekikkoowe ky’empewo ennungi. Wanjuba yayongeramu ku maanyi mu kwaka era omutambuze n’atandika okutuuyana. Omutambuze yaggyako ekkooti ye era n’agisuula wansi ku ttaka. Wambuyaga ne Wanjuba baatunulaganako, Wambuyaga yali akyakunta n’okussiza okumukumu, wabula nga Wanjuba amwenya bumwenya. Wanjuba n’agamba, “Olaba? Ekisa kiwangula okusinga eryanyi." Ekyokuyiga mu mboozi: Ekisa ky’amaanyi nnyo okusinga eryanyi.